નાનકડો વંશ ઘોડિયામાંથી તેની સામે હસી રહ્યો હતો. વિભાનું મનોમંથન પેલી પ્રારબ્ધવાળી વાત પર ફરીથી શરૃ થઈ ગયું. આ વંશને કોઈ અનાથઆશ્રમમાં છ મહિના પહેલાં મૂકી ગયું હતું. વંશના નસીબમાં માત્ર છ માસ જ અનાથઆશ્રમની આબોહવા માણવાનું લખ્યું હશે. હવે તે કરોડોનો વારસદાર થઈને આ બંગલામાં આવી પહોંચ્યો છે. આ પ્રારબ્ધ નથી તો બીજું શું છે? સમયનું ચક્ર ફરતું ગયું. વંશ મોટો થતો ગયો. વિભાએ તેનું સમગ્ર જીવન વંશને સમર્પિત કરી દીધું હતું.